# Rubén Salvador Pérez del Mármol

Rubén Salvador Pérez del Mármol, més conegut simplement com a Rubén Pérez és un futbolista andalús, nascut a la localitat sevillana d'Écija, el 26 d'abril de 1989. Ocupa la posició de migcampista. Actualment juga al Panathinaikos FC.

## Trajectòria

Es va iniciar al planter de l'Écija Balompié i el 2004 va arribar a les categories inferiors de l'Atlètic de Madrid. Es tracta d'un migcampista amb bona col·locació i que tracta bé la pilota. Des de finals de la temporada 2008/2009 és convocat per jugar amb el primer equip en nombroses ocasions.
El 20 de juliol de 2010 el migcampista passa a ser jugador del Deportivo de la Corunya, estant cedit pel Club Atlètic de Madrid durant 2 anys. En la seva primera temporada a primera divisió, el jugador fou elegit juntament amb Antoine Griezmann (Reial Societat), i Iker Muniain (Athletic Club) com a jugador revelació de la temporada per la LFP.
El juny de 2011 formà part de la selecció espanyola de futbol Sub-21 que va guanyar el Campionat d'Europa de futbol sub-21 de 2011, celebrat a Dinamarca.
El 31 d'agost de 2011 s'acorda entre el Club Atlètic de Madrid, Deportivo de la Corunya i Getafe Club de Futbol la cessió per un any a aquest últim equip.
El juny de 2012 fou cedit al Real Betis Balompié per un any. Mentre encara tenia contracte amb l'Atlético, va ser cedit, els anys següents, a l'Elx CF, al Torino FC de la Serie A i al Granada CF; amb aquest darrer equip va acabar signant contracte per quatre anys el 8 d'agost de 2015.
El 9 d'agost de 2016, Pérez fou cedit al CD Leganés per la temporada. El següent 29 de juny la cessió fou ampliada a un any més.
Després de rescindir el contracte amb el Granada, Pérez va signar contracte per quatre anys amb el Leganés.

## Palmarès
### Campionats internacionals

| Títol | Club | País | Any |
| Eurocopa Sub-21 | Selecció de futbol sub-21 d'Espanya | Dinamarca | 2011 |

## Referències

* ↑ «La Rojita: ¡Sí, sí, sí, la Eurocopa ya está aquí!» (en castellà). Diari As, 27-06-2011. [Consulta: 19 maig 2013].
* ↑ «Rubén Pérez llega al Getafe cedido por el Atlético» (en castellà). Marca.
* ↑ «Rubén Pérez llega cedido al Betis» (en castellà). Marca.
* ↑ «Rubén Pérez will play next season loaned out to Torino». Atlético de Madrid, 03-07-2014. Arxivat de l'original el 28 d'octubre 2014. [Consulta: 10 juliol 2014].
* ↑ «Rubén Pérez, propiedad del Granada CF por 4 temporadas» (en castellà). Granada CF, 08-08-2015. Arxivat de l'original el 27 desembre 2015. [Consulta: 10 agost 2015].
* ↑ «Rubén Pérez llega al Leganés cedido por el Granada» (en castellà). Marca, 09-08-2016 [Consulta: 9 agost 2016].
* ↑ «Rubén Pérez volverá a jugar en el Leganés la próxima temporada» (en castellà). CD Leganés, 29-06-2017. Arxivat de l'original el 22 d'agost 2017. [Consulta: 30 juny 2017].
* ↑ «CD Leganés and Rubén Pérez reach an agreement». CD Leganés, 06-07-2018. Arxivat de l'original el 9 de juliol 2018. [Consulta: 8 juliol 2018].

## Enllaços externs

* Diari AS. «Rubén Pérez». [Consulta: 21 agost 2010].
* Écijaweb. «Écija reconoce al Campeón de Europa Sub-21 de futbol Rubén Pérez.». [Consulta: 1r agost 2011].
* Real Federació Espanyola de Futbol. «Rubén Pérez del Mármol.». Arxivat de l'original el 2011-08-24. [Consulta: 1r agost 2011].
* LFP. «R.C.Deportivo 2010/11». [Consulta: 1r agost 2011].